|  |  |
| --- | --- |
| Kommuner og regionråd i Trøndelag |  |
|  |  |

|  |  |  |  |  |
| --- | --- | --- | --- | --- |
| **Vår dato:** | 27.04.2018 | **Vår referanse:** | 201839882-4 | **Vår saksbehandler:** |
| **Deres dato:** |  | **Deres referanse:** |  | Sidsel Bryne |
|  |  |  |  |  |

Høringsutkast delstrategi veg og handlingsprogram veg - anmodning om innspill. Høringsfrist 1. juli 2018

Fylkestinget vedtok i sak 66/18 å sende et høringsdokument for delstrategi veg til kommuner, regionråd og andre aktuelle høringsparter for innspill.

Dette er en oppfølging av sak 34/17 «Strategi for samferdselsområdet» som dere hadde til høring i fjor høst. Som en operasjonaliseringen av «Samferdselsstrategien» planlegges det å utarbeide fem delstrategier innen områdene veg, sjø, mobilitet, gods og trafikksikkerhet i løpet av 2018. Delstrategi for veg er den første som sendes på høring, men i dialogmøtene med kommunene og regionrådene i høringsperioden, vil alle fem delstrategiene være tema.

Trøndelag fylkeskommune håper å treffe kommuner og regionråd i et av følgende planlagte dialogmøter:

|  |  |  |
| --- | --- | --- |
| Region | Dato | Sted |
| Orkdalsregionen | 4 mai | Kinosalen Orkanger |
| Trøndelag Sør | 29 mai | Støren |
| Namdalsregionen | 7 juni | Flatanger |
| Fosen Regionråd | 8 juni (sannsynligvis) | Sannsynligvis Roan |
| Trondheimsregionen | 15 juni | Sannsynligvis Melhus |
| Midt -Trøndelag | 19 juni | Sannsynligvis Levanger |
| Inn-Trøndelagsamarbeidet | 20 juni | Snåsa |

Endelig invitasjon til møtene vil komme fra sekretariatene i de ulike regionrådene.

**Høringsutkast delstrategi veg**

Vedlagte høringsdokument er omfattende, men langt ifra en ferdig delstrategi. Det er mer et grunnlag med forslag til tema og retninger som vi ønsker å tydeliggjøre mer i endelige delstrategi for veg. Vi håper derfor at innspill fra kommunene og andre, bidrar til at fylkeskommunen blir så konkret som mulig både i strategier og prioriteringskriterier.

Som en lenke inne i høringsdokumentet vises det flere ganger til et [«fortellerkart»](http://vegvesen.maps.arcgis.com/apps/MapSeries/index.html?appid=912a0dde2a0f4a4d86ee7337142896fd). I et av arkfanene her, vises det til inndeling av vegnettet i funksjonsklasser. Funksjonsklassene foreslås å være et verktøy for forvaltning og prioriteringer. Vedlagte dokument viser hvilke kriterier som ligger til grunn for foreslått inndeling, dette er mer omfattende enn bare trafikkmengde. Fortellerkartene er dynamiske og gir geografisk informasjon om hvor på vegnettet ferger, bruer og tuneller er, hvilke veger som har grusdekke, hvor det har vært ulykker de siste ti årene og informasjon til nytte for ulik næringstransport med mer.

Fortellerkartene finnes på følgende lenke: <http://arcg.is/14T4fX>

Fylkesrådmannen ønsker at "Delstrategi veg" skal bidra til å nå de overordnede målene for fylkessammenslåingen om "balansert utvikling i Trøndelag" og "livskraftige distrikter". Strategien skal samtidig realisere målet i samferdselsstrategien om «mer veg for pengene». Det er derfor nyttig å få tilbakemelding til strategier og konkrete prioriteringskriterier som kan bidra til dette.

I det vedlagte høringsdokumentet er innspill i fylkestingsbehandlingen og vedtak innarbeidet. Saksframlegg og det opprinnelige høringsdokumentet for delstrategi veg, datert 3 april, finnes på fylkeskommunens hjemmeside under: TRFK.no/politikk/politiske møter og saksdokumenter i Trøndelag fylkeskommune/fylkesting (25.04.2018): <http://opengov.cloudapp.net/Meetings/TRFKPROD/Meetings/Details/204418?agendaItemId=201307>

**Handlingsprogram veg 2019-2022**

I dette første året for Trøndelag fylke, skal mange planer og strategier komme på plass. Vi skal også utarbeide et handlingsprogram for fylkesvegene for perioden 2019- 2022. Handlingsprogrammet vil bygge på de strategiene som vedtas. Men det må jobbes parallelt med strategi- og handlingsplanarbeidet for at besluttende vedtak skal gjøres før årsskiftet. Det vil derfor ikke være tid til en høringsrunde om handlingsprogrammet som skal utarbeides i 2018. Men handlingsprogrammet vil rulleres årlig.

Fylkesrådmannen ønsker også innspill til handlingsprogrammet. Til dette har vi utarbeidet et skjema som er lagt ved dette brevet og som vi ber om at dere benytter. Skjemaet vil hjelpe oss i oppsummeringen av innspill og presentasjonen av disse.

Vi presiserer at vi ønsker to adskilte innspill fra høringspartene:

* ett til den overordnede delstrategien for veg,
* og ett på konkrete tiltak på eller langs fylkesvegene i prioritert rekkefølge, som grunnlag for handlingsplanarbeidet.

**Høringsfristen er 1 juli 2018**

Med vennlig hilsen

Erlend Solem

Fylkesdirektør for samferdsel

*Dette dokumentet er elektronisk godkjent*

**Vedlegg:**

Delstrategi veg utkast pr 27 april redigert etter høringsvedtak i FT 25 april  
Innspillskjema til TRFKs HP  
Høringsparter Delstrategi veg - innspillsdokument april 2018